cyanic-selkie/wikianc huggingface dataset:
ฟุตบอลชิงแชมป์แห่งชาติยุโรป 2020 นัดชิงชนะเลิศ
ภูมิหลัง
ก่อนเริ่มต้นทัวร์นาเมนต์ อังกฤษและอิตาลีถูกมองว่าเป็นทีมเต็งที่จะชนะเลิศ โดยมีอันดับโลกฟีฟ่าเป็นอันดับที่ 4 และ 7 ตามลำดับในช่วงก่อนเริ่มการแข่งขัน ทั้งสองทีมเคยชนะเลิศฟุตบอลโลกมาแล้ว โดยอิตาลีชนะเลิศสี่สมัย ครั้งล่าสุดเกิดขึ้นในปี 2006 ส่วนอังกฤษชนะเลิศสมัยเดียวในปี 1966 ที่จัดขึ้นในประเทศตัวเอง อิตาชีชนะเลิศฟุตบอลชิงแชมป์แห่งชาติยุโรปในปี 1968 ที่พวกเขาเป็นเจ้าภาพ ในขณะที่อังกฤษ เคยเข้ารอบรองชนะเลิศสองครั้ง แม้ว่านัดชิงชนะเลิศนี้จะจัดขึ้นที่ลอนดอน แต่อิตาลีจะถูกกำหนดให้เป็น "เจ้าบ้าน" ตามวัตถุประสงค์ในการจัดการ
อิตาลีเข้าชิงชนะเลิศรายการนี้มาแล้วสามครั้งในปี 1968 ที่พวกเขาเอาชนะยูโกสลาเวียในนัดรีเพลย์ในบ้านของตัวเอง, ปี 2000 ที่พวกเขาแพ้ฝรั่งเศสที่เนเธอร์แลนด์ด้วยกฎโกลเดนโกลในช่วงต่อเวลาพิเศษ และปี 2012 ที่พวกเขาแพ้สเปน ก่อนถึงนัดชิงชนะเลิศ อิตาลีไม่แพ้ใครมาแล้ว 33 นัดติดต่อกัน เป็นสถิติไร้พ่ายของทีมชาติที่ยาวนานเป็นอันดับที่สามรองจากสถิติไร้พ่าย 35 นัดของบราซิล (1993–1996) และสเปน (2007–2009) นัดล่าสุดที่พวกเขาแพ้ คือนัดที่แพ้โปรตุเกส 1–0 ในยูฟ่าเนชันส์ลีก 2018–19 เมื่อวันที่ 10 กันยายน ค.ศ. 2018 หากนับเฉพาะเกมการแข่งขันทางการ อิตาลีไม่แพ้ใครมาแล้ว 27 นัด เป็นสถิติที่ยาวนานเป็นอันดับที่สองรองจากสเปนที่ทำได้ 29 นัดตั้งแต่ ค.ศ. 2010 ถึง 2013
อังกฤษเพิ่งเข้าชิงชนะเลิศรายการนี้เป็นครั้งแรก ก่อนหน้านี้ พวกเขาเคยเข้ารอบรองชนะเลิศสองครั้งในปี 1968 (แพ้ยูโกสลาเวีย) และ 1996 (แพ้เยอรมนี) นี่เป็นการเข้าชิงชนะเลิศในรายการใหญ่ครั้งแรกนับตั้งแต่ฟุตบอลโลก 1966 ที่พวกเขาเป็นเจ้าภาพ อังกฤษเป็นชาติที่สามในศตวรรษที่ 21 ที่เข้าชิงชนะเลิศฟุตบอลชิงแชมป์แห่งชาติยุโรปในบ้านของตัวเอง ต่อจากโปรตุเกสในปี 2004 และฝรั่งเศสในปี 2016 อย่างไรก็ตาม สองชาติก่อนหน้าต่างก็แพ้ในนัดชิงชนะเลิศ โดยโปรตุเกสแพ้กรีซในปี 2004 ในขณะที่ฝรั่งเศสแพ้โปรตุเกสในปี 2016 นอกเหนือจากการชนะเลิศของอิตาลีในฐานะเจ้าภาพเมื่อปี 1968 แล้ว มีเพียงสองครั้งเท่านั้นที่มีการชนะเลิศฟุตบอลชิงแชมป์แห่งชาติยุโรปในบ้านของตัวเอง ได้แก่ สเปนที่ชนะเลิศในปี 1964 และฝรั่งเศสที่ชนะเลิศในปี 1984) อิตาลีต้องการความสำเร็จในการแข่งขันรายการใหญ่เป็นครั้งแรกในรอบ 15 ปี หลังจากที่พวกเขาชนะเลิศฟุตบอลโลก 2006 ด้วยการยิงลูกโทษเหนือฝรั่งเศสที่โอลิมเปียชตาดิโยนในกรุงเบอร์ลิน นอกจากนี้ พวกเขายังต้องการพลิกสถานการณ์จากการที่พวกเขาไม่ผ่านรอบคัดเลือกในการไปเล่นฟุตบอลโลก 2018 ซึ่งเป็นครั้งแรกที่อิตาลีไม่ได้ไปเล่นฟุตบอลโลกนับตั้งแต่ปี 1958
ทั้งสองทีมพบกันมาแล้ว 27 ครั้ง อิตาลีชนะ 10 ครั้ง อังกฤษชนะ 8 ครั้ง และเสมอกันอีก 9 ครั้ง ครั้งแรกเกิดขึ้นที่โรมใน ค.ศ. 1933 ซึ่งทั้งคู่เสมอกับ 1–1 และครั้งล่าสุดที่พบกันคือเกมกระชับมิตรที่ลอนดอนในปี 2018 ซึ่งก็จบลงด้วยเสมอ 1–1 เช่นกัน ขณะที่การพบกันในรายการแข่งขันใหญ่ทั้งหมดสี่ครั้งนั้น อิตาลีเป็นฝ่ายชนะทั้งหมด โดยประกอบไปด้วยการชนะในรอบแบ่งกลุ่มในฟุตบอลชิงแชมป์แห่งชาติยุโรป 1980, รอบชิงอันดับที่สามในฟุตบอลโลก 1990, รอบก่อนรองชนะเลิศในฟุตบอลชิงแชมป์แห่งชาติยุโรป 2012 (ชนะการยิงลูกโทษ) และรอบแบ่งกลุ่มในฟุตบอลโลก 2014
อิตาลี
อิตาลีผ่านรอบคัดเลือกด้วยการชนะรวดทั้ง 10 นัดและจบเป็นอันดับที่หนึ่งของกลุ่มเจ พวกเขาถูกจับสลากให้อยู่ในกลุ่มเอร่วมกับสวิตเซอร์แลนด์ ตุรกีและเวลส์ เนื่องจากอิตาลีเป็นหนึ่งในเจ้าภาพ พวกเขาจึงได้ลงเล่นในรอบแบ่งกลุ่มที่สตาดิโอ โอลิมปิโกในกรุงโรมครบทั้งสามนัด อิตาลีเปิดสนามด้วยการเอาชนะตุรกี 3–0 โดยเริ่มจากการทำเข้าประตูตัวเองของเมรีฮ์ เดมีรัลในนาทีที่ 53 ก่อนที่ชีโร อิมโมบีเลและโลเรนโซ อินซิญเญจะทำอีกคนละประตู นัดถัดมา อิตาลีเอาชนะสวิตเซอร์แลนด์ที่มีแนวรับค่อนข้างแข็งแกร่งด้วยผล 3–0 โดยมานูเอล โลกาเตลลีทำสองประตูแรกและชีโร อิมโมบีเลทำประตูสุดท้าย ช่วยให้อิตาลีการันตีการเข้ารอบ 16 ทีมสุดท้าย แม้ว่าจอร์โจ กีเอลลีนีจะได้รับบาดเจ็บก็ตาม  และในนัดสุดท้ายของกลุ่ม อิตาลีซึ่งหมุนเวียนใช้ผู้เล่นตัวสำรองเบียดเอาชนะเวลส์ไปได้ 1–0 โดยได้ประตูชัยจากมัตเตโอ เปสซีนาในช่วงครึ่งแรก  อิตาลีกลายเป็นทีมแรกในประวัติศาสตร์ฟุตบอลชิงแชมป์แห่งชาติยุโรปที่ชนะรวดในรอบแบ่งกลุ่มโดยไม่เสียประตูเลย
ในรอบ 16 ทีมสุดท้ายที่แข่งขันที่เวมบลีย์ อิตาลีต้องพบกับออสเตรียซึ่งจบอันดับที่สองของกลุ่มซี ออสเตรียได้ประตูขึ้นนำจากมาร์กอ อาร์นาอูตอวิชในนาทีที่ 67 แต่ถูกปฏิเสธเนื่องจากลำหน้า ทำให้ทั้งคู่ยังคงเสมอกันในเวลาแบบไร้ประตู ต่อมาในครึ่งแรกของช่วงต่อเวลาพิเศษ อิตาลีได้ประตูขึ้นนำ 2–0 จากตัวสำรองอย่างเฟเดรีโก กีเอซาและเปสซีนา แม้ว่าจะเสียประตูให้กับซาชา กาไลจิชในครึ่งหลังของการต่อเวลา (เป็นประตูแรกที่อิตาลีเสียในทัวร์นาเมนต์นี้) แต่อิตาลีก็ยังสามารถผ่านเข้าสู่รอบก่อนรองชนะเลิศได้
ในรอบก่อนรองชนะเลิศที่อัลลีอันทซ์อาเรนาในมิวนิก อิตาลีต้องพบกับทีมที่มีอันดับโลกฟีฟ่าเป็นอันดับที่หนึ่งอย่างเบลเยียม นีโกเลาะ บาเรลลาทำประตูขึ้นนำให้กับอิตาลีในนาทีที่ 31 ก่อนที่อินซิญเญจะทำประตูทิ้งห่างในนาทีที่ 44 อย่างไรก็ตาม โรเมลู ลูกากูทำประตูตีไข่แตกให้กับเบลเยียมด้วยการยิงลูกโทษก่อนจบครึ่งแรกไม่นานนัก แม้ว่าในช่วงครึ่งหลัง เลโอนาร์โด สปีนัซโซลาได้รับบาดเจ็บจนไม่สามารถลงเล่นในนัดที่เหลือของทัวร์นาเมนต์ได้ แต่อิตาลียังคงรักษาผลและเอาชนะเบลเยียม ผ่านเข้าสู่รอบถัดไปได้สำเร็จ ชัยชนะครั้งนี้ ทำให้อิตาลีเป็นชาติที่ชนะทั้งในรอบคัดเลือกและรอบสุดท้ายของฟุตบอลชิงแชมป์แห่งชาติยุโรปติดต่อกันมากที่สุดที่ 15 นัด
อิตาลีกลับไปเล่นที่เวมบลีย์อีกครั้งเพื่อพบกับสเปนในรอบรองชนะเลิศ ทำให้ทั้งสองทีมพบกันในฟุตบอลชิงแชมป์แห่งชาติยุโรปมาแล้วถึงสี่ครั้งติดต่อกัน ภายใต้เกมที่เน้นการครองบอลอันตึงเครียด กีเอซาทำประตูขึ้นนำให้กับอิตาลีในนาทีที่ 60 อย่างไรก็ตาม อัลบาโร โมราตาทำประตูตีเสมอให้กับสเปนในอีก 20 นาทีต่อมา ทำให้เกมจบลงด้วยผล 1–1 และไม่มีการทำประตูเพิ่มในช่วงต่อเวลาพิเศษ จึงต้องตัดสินด้วยการยิงลูกโทษ คนยิงคนแรกของทั้งสองทีมอย่างโลกาเตลลีและดานิ โอลโมต่างก็ยิงลูกโทษไม่เข้า ก่อนที่จันลุยจี ดอนนารุมมาจะสามารถเซฟลูกยิงของโมราตาซึ่งเป็นคนยิงคนที่สี่ของสเปน ฌอร์ฌิญญูซึ่งเป็นคนยิงคนที่ห้าของอิตาลี สามารถยิงลูกโทษเข้าไปได้ ทำให้อิตาลีเข้าชิงชนะเลิศฟุตบอลชิงแชมป์แห่งชาติยุโรปเป็นครั้งแรกนับตั้งแต่ ค.ศ. 2012
อังกฤษ
อังกฤษผ่านรอบคัดเลือกหลังจบเป็นอันดับที่หนึ่งของกลุ่มเอ โดยพวกเขาชนะ 7 นัดและแพ้เพียงนัดเดียว พวกเขาถูกจับสลากให้อยู่ในกลุ่มดี โดยจะได้ลงเล่นที่สนามเหย้าของตนเองอย่างเวมบลีย์ครบทั้งสามนัดเหมือนกับอิตาลี อังกฤษอยู่ในกลุ่มเดียวกันกับเจ้าภาพร่วมและคู่ปรับร่วมเกาะอย่างสกอตแลนด์ คู่แข่งที่เพิ่งเจอกันในรอบคัดเลือกอย่างเช็กเกีย และทีมที่ทำให้พวกเขาตกรอบฟุตบอลโลก 2018 อย่างโครเอเชีย อังกฤษประเดิมสนามด้วยการเฉือนชนะโครเอเชีย 1–0 โดยได้ประตูชัยจากราฮีม สเตอร์ลิงในนาทีที่ 57 ทำให้อังกฤษชนะในนัดเปิดสนามของฟุตบอลชิงแชมป์แห่งชาติยุโรปเป็นครั้งแรก ต่อมาในนัดที่สอง อังกฤษเสมอกับคู่ปรับร่วมเกาะอย่างสกอตแลนด์แบบไร้ประตูทั้งที่มีโอกาสทำประตูอยู่หลายครั้ง อย่างไรก็ตาม อังกฤษสามารถการันตีเข้ารอบ 16 ทีมสุดท้ายได้สำเร็จ  อังกฤษเอาชนะเช็กเกียในนัดสุดท้ายของกลุ่มด้วยผล 1–0 โดยได้ประตูชัยจากสเตอร์ลิงอีกครั้ง ทำให้อังกฤษกลายเป็นชาติแรกในประวัติศาสตร์ฟุตบอลชิงแชมป์แห่งชาติยุโรปที่จบอันดับที่หนึ่งของกลุ่มทั้งที่ทำได้เพียงสองประตู อังกฤษจะได้ลงเล่นในรอบ 16 ทีมสุดท้ายที่เวมบลีย์ โดยจะพบกับทีมอันดับที่สองจากกลุ่มเอฟ
ในรอบ 16 ทีมสุดท้ายที่เวมบลีย์ อังกฤษต้องพบกับเยอรมนีซึ่งถือเป็นคู่ปรับสำคัญ สเตอร์ลิงทำประตูขึ้นนำให้กับอังกฤษได้ในนาทีที่ 75 เยอรมนีเกือบได้ประตูตีเสมอจากโทมัส มึลเลอร์ที่วิ่งสวนกลับเพื่อทำประตูแต่ยิงหลุดกรอบไป ก่อนที่แฮร์รี เคนจะทำประตูที่สองให้กับอังกฤษ ช่วยให้อังกฤษเอาชนะเยอรมนีไปได้ 2–0 นับเป็นครั้งแรกที่อังกฤษชนะเยอรมนีในรอบแพ้คัดออกของการแข่งขันรายการใหญ่ต่อจากฟุตบอลโลก 1966 รอบชิงชนะเลิศ
ในรอบก่อนรองชนะเลิศที่สตาดิโอ โอลิมปิโกในโรม (ซึ่งเป็นนัดเดียวของทัวร์นาเมนต์ที่อังกฤษไม่ได้ลงเล่นที่เวมบลีย์) อังกฤษสามารถถล่มเอาชนะทีมม้ามืดอย่างยูเครนไปได้ 4–0 โดยได้สองประตูจากเคนและอีกคนละประตูของแฮร์รี แมไกวร์และจอร์แดน เฮนเดอร์สัน (ซึ่งทำประตูแรกในนามทีมชาติได้) นี่เป็นชัยชนะที่มากที่สุดของอังกฤษในการแข่งขันรายการใหญ่
ในรอบรองชนะเลิศ อังกฤษเป็นเจ้าภาพต้อนรับการมาเยือนของเดนมาร์ก อังกฤษเสียประตูแรกในทัวร์นาเมนต์จากลูกยิงฟรีคิกของมีเกิล ตัมส์กอร์ซึ่งจอร์แดน พิกฟอร์ดยากที่จะรับได้ อย่างไรก็ตาม อังกฤษตามตีเสมอได้ในเวลาไม่ถึงสิบนาทีจากการทำเข้าประตูตัวเองของซีโมน แคร์ ผลจบลงด้วยการเสมอ 1–1 ในเวลาปกติ ทำให้ต้องต่อเวลาพิเศษ สเตอร์ลิงถูกทำฟาล์วและเรียกจุดโทษให้กับอังกฤษได้ในครึ่งแรกของการต่อเวลา แฮร์รี เคนสามารถยิงลูกโทษจากการซ้ำเข้าไปได้แม้ว่าจะถูกเซฟโดยแคสเปอร์ สไมเกิลในครั้งแรกก็ตาม ทำให้เขาสามารถทำประตูที่สี่ในทัวร์นาเมนต์ ช่วยให้อังกฤษพลิกขึ้นนำ 2–1 และจบเกมด้วยผลนี้ อังกฤษเข้าชิงชนะเลิศฟุตบอลชิงแชมป์แห่งชาติยุโรปเป็นครั้งแรก และเข้าชิงชนะเลิศการแข่งขันรายการใหญ่เป็นครั้งแรกนับตั้งแต่ฟุตบอลโลก 1966 ที่พวกเขาเป็นเจ้าภาพ สมเด็จพระราชินีนาถเอลิซาเบธที่ 2, นายกรัฐมนตรีสหราชอาณาจักร บอริส จอห์นสัน และนายกสมาคมฟุตบอล เจ้าชายวิลเลียม ดยุกแห่งเคมบริดจ์ ร่วมแสดงความยินดีกับอังกฤษและอวยพรให้ทีมโชคดีในนัดชิงชนะเลิศ
กรรมการผู้ตัดสิน
วันที่ 8 กรกฎาคม ค.ศ. 2021 คณะกรรมการผู้ตัดสินยูฟ่าประกาศว่าผู้ตัดสินชาวดัตช์อายุ 48 ปีอย่างบีเยิร์น เกยเปิร์สจากราชสมาคมฟุตบอลเนเธอร์แลนด์ จะทำหน้าที่เป็นผู้ตัดสินหลักในนัดชิงชนะเลิศ เขาจะทำหน้าที่ร่วมกับเพื่อนร่วมชาติอีกสามคน ได้แก่ ซันเดอร์ ฟัน รุเกิลและแอร์วิน ไซน์สตรา ซึ่งเป็นผู้ช่วยผู้ตัดสิน และโปล ฟัน บุเกิลซึ่งเป็นหนึ่งในผู้ช่วยผู้ตัดสินวิดีโอ การ์โลส เดล เซร์โร กรันเดจากสเปน ได้รับเลือกเป็นผู้ตัดสินที่สี่ นอกจากนี้ เพื่อนร่วมชาติของเขาอย่างฆวน การ์โลส ยุสเต ฆิเมเนซได้รับเลือกเป็นผู้ช่วยตัดสินสำรอง บัสทีอัน ดังเคิร์ทจากเยอรมนี รับหน้าที่เป็นผู้ช่วยผู้ตัดสินวิดีโอประจำนัดนี้ พร้อมผู้ช่วยจากชาติเดียวกันอย่างคริสทีอัน กิทเทิลมันและมาร์โค ฟริทซ์ นี่เป็นนัดชิงชนะเลิศครั้งแรกของฟุตบอลชิงแชมป์แห่งชาติยุโรปที่มีการนำเทคโนโลยีนี้มาช่วยในการตัดสิน
เกยเปิร์สทำหน้าที่เป็นผู้ตัดสินของฟีฟ่ามาตั้งแต่ ค.ศ. 2006 เขาเป็นผู้ตัดสินชาวดัตช์คนแรกที่ได้ทำหน้าที่ในนัดชิงชนะเลิศฟุตบอลชิงแชมป์แห่งชาติยุโรป และได้ทำหน้าที่ในรายการแข่งขันใหญ่เป็นครั้งที่ห้า ต่อจากฟุตบอลชิงแชมป์แห่งชาติยุโรปในปี 2012 และ 2016 และฟุตบอลโลกในปี 2014 และ 2018 ก่อนหน้านี้ในทัวร์นาเมนต์ เขาทำหน้าที่ในสองนัดของรอบแบ่งกลุ่ม (เดนมาร์พบเบลเยียม และ สโลวาเกียพบสเปน) และอีกหนึ่งนัดในรอบก่อนรองชนะเลิศ (เช็กเกียพบเดนมาร์ก) เกยเปิร์สทำหน้าที่ตัดสินในนัดชิงชนะเลิศของการแข่งขันระหว่างประเทศเป็นครั้งที่ 9 โดนก่อนหน้านี้เคยตัดสินในนัดชิงชนะเลิศของการแข่งขันระดับเยาวชนของยูฟ่า เช่นเดียวกันกับนัดชิงชนะเลิศของฟีฟ่าคอนเฟเดอเรชันส์คัพ 2013, ยูฟ่าแชมเปียนส์ลีก 2013–14, ฟุตบอลโลกเยาวชนอายุไม่เกิน 20 ปี 2017 และยูฟ่ายูโรปาลีก 2017–18 ส่วนการแข่งขันภายในประเทศ เขาเคยตัดสินในนัดชิงชนะเลิสเคเอ็นวีบีคัพในปี 2013, 2016, 2018 และ 2021 และโยฮัน ไกรฟฟ์ชีลด์ในปี 2009 และ 2012 นัดชิงชนะเลิศนี้จะเป็นครั้งที่สี่ของเกยเปิร์สที่ตัดสินในนัดที่อิตาลีลงแข่งขัน (ชนะ 1 ครั้ง, เสมอ 1 ครั้งและแพ้ 2 ครั้ง) และเป็นครั้งที่สามที่ตัดสินในนัดที่อังกฤษลงแข่งขัน (ชนะ 2 ครั้งและแพ้ 1 ครั้ง) เขาเคยทำหน้าที่ในนัดที่ทั้งคู่เคยพบกันในรอบแบ่งกลุ่มของฟุตบอลโลก 2014 ซึ่งอิตาลีเอาชนะไปได้ 2–1
การเลือกทีม
อิตาลีมีผู้เล่นครบสมบูรณ์เกือบทุกคนยกเว้นกองหลังอย่างเลโอนาร์โด สปีนัซโซลาที่ได้รับบาดเจ็บในรอบก่อนรองชนะเลิศที่พบกับเบลเยียม อาเลสซันโดร โฟลเรนซี แบ็คขวาที่ได้รับบาดเจ็บในนัดเปิดสนามของทัวร์นาเมนต์ ฟื้นฟูร่างกายได้ก่อนถึงนัดชิงชนะเลิศแต่เสียตำแหน่งตัวจริงให้กับโจวันนี ดี โลเรนโซ ส่วนอังกฤษจะไม่มีฟิล โฟเดน กองกลางที่ได้รับบาดเจ็บเล็กน้อยที่เท้าและพลาดการซ้อมช่วงสุดท้ายในวันที่ 10 กรกฎาคม เขาได้รับการประเมินจากทีมแพทย์ของอังกฤษเพื่อดูว่าเขาจะสามารถลงเล่นได้หรือไม่
อิตาลียังคงไม่ปรับเปลี่ยนแผนจากรอบรองชนะเลิศที่พบกับสเปน ซึ่งพวกเขาเลือกใช้ระบบ 4–3–3 ผู้จัดการทีมชาติอังกฤษ แกเร็ท เซาท์เกตเปลี่ยนผู้เล่นหนึ่งตำแหน่งจากรอบรองชนะเลิศที่ชนะเดนมาร์ก โดยเปลี่ยนคีแรน ทริปเปียร์ลงเล่นแทนบูกาโย ซากา เซาท์เกตยังปรับเปลี่ยนแผนการเล่นจากเดิมที่เคยใช้ระบบ 4–2–3–1 ในหลายนัดที่ผ่านมา เปลี่ยนไปใช้ระบบ 3–4–3 คล้ายที่กับที่เคยใช้ในรอบ 16 ทีมสุดท้ายที่พบกับเยอรมนี ซึ่งทริปเปียร์กับลู้ก ชอว์ลงเล่นในตำแหน่งวิงแบ็ก
ความวุ่นวายในฝูงชน
แฟนบอลอังกฤษหลายพันคนออกมารวมตัวกันที่สนามกีฬาเวมบลีย์ตลอดช่วงเช้าและบ่าย ทำให้เจ้าหน้าที่ตำรวจต้องออกมาเตือนว่าใครที่ไม่มีบัตรเข้าชมเกมไม่ต้องมาที่นี่ อย่างไรก็ตาม สองชั่วโมงก่อนเริ่มการแข่งขัน มีกลุ่มแฟนบอลที่ไม่มีบัตรต่อสู้กับเจ้าหน้าที่เพื่อที่จะเข้าไปข้างในสนาม โดยในกลุ่มนี้ มี 400 คนที่ฝ่ารั้วกั้นเข้าไปได้ ส่วนอีก 104 คนโดนกักตัวอยู่ข้างนอก มีฝูงชนขนาดใหญ่อีกกลุ่มหนึ่งไปรวมตัวกันที่จัตุรัสเลสเตอร์ในเซ็นทรัลลอนดอนเพื่อขว้างปาขวดน้ำและวัตถุต่าง ๆ ในขณะที่กลุ่มแฟนบอลที่มีบัตรไปรวมตัวกันที่จัตุรัสทราฟัลการ์ ผลจากความวุ่นวายนี้ มีแฟนบอลถูกตำรวจจับกุม 86 คน โดย 53 คนในกลุ่มนั้นเป็นพวกที่ก่อความวุ่นวายที่เวมบลีย์ ไม่ว่าจะเป็นการแซงคิว ทำร้ายร่างกาย ดื่มสุราหรือก่ออาชญากรรม   มีเจ้าหน้าที่ตำรวจได้รับบาดเจ็บ 19 คน หนึ่งในนั้นฟันหัก ส่วนอีกคนบาดเจ็บที่มือ พ่อของแฮร์รี แมไกวร์ก็พลอยโดนลูกหลงจากความวุ่นวายนี้จนได้รับบาดเจ็บที่กระดูกซี่โครง
วันที่ 12 กรกฎาคม ค.ศ. 2021 หรือหนึ่งวันหลังนัดชิงชนะเลิศ สมาคมฟุตบอลประกาศว่าจะพิจารณาเรื่องที่แฟนบอลที่ไม่มีบัตรเข้าชมบุกเข้าไปในสนาม
วันที่ 16 กรกฎาคม มีผู้ชายสองคนถูกจับกุมด้วยข้อหาขโมยสิ่งของบางอย่างจนเป็นเหตุให้พวกที่ไม่มีบัตรบุกรุกเข้าไปในสนามได้
พิธีปิด
ก่อนที่การแข่งขันจะเริ่ม มีพิธีปิดที่จัดขึ้นโดยยูฟ่า ซึ่งเริ่มต้นเมื่อเวลา 19:45 น. มีการแสดงภาพจำลองของถ้วยรางวัล Henri Delaunay บนพื้นสนามและมีการจุดดอกไม้ไฟ เหล่าทหารที่สวมหมวกแบร์สกินเป่าทรัมเป็ต เรดแอร์โรว์สแสดงโชว์เครื่องบินเหนือสนามกีฬาเวมบลีย์เพื่อแสดงถึงการสนับสนุนทีมชาติอังกฤษ ก่อนที่จะมีนักเต้นขึ้นมาแสดงเพื่อประกอบเพลงของดีเจชาวดัตช์อย่างมาร์ติน แกร์ริกซ์
เพลงชาติของแต่ละประเทศถูกเปิดก่อนเริ่มการแข่งขัน แฟนบอลอังกฤษหลายคนส่งเสียงโห่ตอนที่มีการเล่นเพลงชาติอิตาลี อย่างไรก็ดี ผู้จัดการทีมชาติอังกฤษ แกเร็ท เซาท์เกต และผู้เล่นทีมชาติอังกฤษไม่ทำเช่นนั้น ลูกบอลที่ใช้ในการแข่งขันถูกส่งโดยรถที่ควบคุมด้วยรีโมตซึ่งจำลองจากรถรุ่น Volkswagen ID.4 รถคันนี้ตกแต่งด้วยสีรุ้งเพื่อแสดงถึงการสนับสนุนสิทธิของกลุ่มบุคคลที่มีความหลากหลายทางเพศ ผู้เล่นทั้งสองทีมคุกเข่าก่อนเริ่มการแข่งขัน ซึ่งอังกฤษเองได้ทำการคุกเข่าแบบนี้มาตลอดทั้งทัวร์นาเมนต์
บุคคลที่มีชื่อเสียง
การแข่งขันนัดชิงชนะเลิศนี้มีผู้ชมที่เป็นบุคคลมีชื่อเสียงหลายคน อาทิ ประธานาธิบดีอิตาลี แซร์โจ มัตตาเรลลา, นายกรัฐมนตรีอังกฤษ บอริส จอห์นสัน, ซารา ทินดัลล์และไมค์ ทินดัลล์, เจ้าชายวิลเลียม ดยุกแห่งเคมบริดจ์, แคเธอริน ดัชเชสแห่งเคมบริดจ์และเจ้าชายจอร์จแห่งเคมบริดจ์ นอกจากนี้ ยังมีบุคคลในวงการบันเทิง อาทิ ทอม ครูซและเคต มอส เช่นเดียวกันกับอดีตนักฟุตบอลอย่างเดวิด เบคแคม, แจฟ เฮิร์ส และฟาบีโอ กาเปลโล
ครึ่งแรก
การแข่งขันเริ่มขึ้นในเวลา 20 นาฬิกา (ตามเวลาท้องถิ่น) สภาพอากาศมีเมฆครึ้มและมีฝนตก มีผู้ชมในสนามทั้งสิ้น 67,173 คน อิตาลีสวมเสื้อ กางเกงขาสั้น และถุงเท้าสีน้ำเงิน ในขณะที่อังกฤษสวมเสื้อ กางเกงขาสั้น และถุงเท้าสีขาว แฮร์รี แมไกวร์ของอังกฤษเสียลูกเตะมุมตั้งแต่นาทีแรกเมื่อเขาส่งบอลคืนให้จอร์แดน พิกฟอร์ดพลาด แต่แมไกวร์ก็สามารถสกัดบอลออกไปได้ อังกฤษเริ่มเปิดเกมรุก โดยแฮร์รี เคนจ่ายบอลให้คีแรน ทริปเปียร์ซึ่งอยู่ฝั่งขวา ก่อนที่ทริปเปียร์จะเปิดบอลข้ามกรอบเขตโทษมาทางชอว์ ทำให้ชอว์ทำประตูให้อังกฤษขึ้นนำได้สำเร็จจากการยิงฮาล์ฟวอลเลย์ทางฝั่งซ้าย เวลาในตอนนั้นคือ 1 นาที 56 วินาที ทำให้ประตูนี้เป็นประตูที่เกิดขึ้นเร็วที่สุดในนัดชิงชนะเลิศฟุตบอลชิงแชมป์แห่งชาติยุโรป ต่อมาในนาทีที่ 8 อิตาลีได้ลูกฟรีคิกหน้ากรอบเขตโทษ ซึ่งโลเรนโซ อินซิญเญยิงข้ามคานไป การแข่งขันเริ่มกลับมาเร่งขึ้นอีกครั้ง เมื่อไคล์ วอล์กเกอร์ของอังกฤษได้เปิดเกมสวนกลับในนาทีที่ 10 เขาจ่ายบอลให้กับทริปเปียร์ ก่อนที่ทริปเปียร์จะตัดบอลเข้าในให้กับราฮีม สเตอร์ลิง แต่ก็ถูกสกัดได้โดยจอร์โจ กีเอลลีนี อังกฤษบุกต่ออีกครั้งผ่านทางทริปเปียร์ซึ่งวิ่งในช่องว่างฝั่งขวาก่อนที่จะได้ลูกเตะมุม ซึ่งผู้รักษาประตูอิตาลี จันลุยจี ดอนนารุมมา ออกมารับลูกบอลได้ ต่อมาในนาทีที่ 15 เมสัน เมานต์เรียกลุกเตะมุมได้อีกครั้งเมื่อเขาวิ่งทางฝั่งซ้ายและฌอร์ฌิญญูเคลียร์บอลออกหลังไป
อิตาลีเริ่มกลับมาครองบอลหลังจากผ่านไป 15 นาที สกอตต์ เมอร์เรย์จากเดอะการ์เดียน กล่าวว่าในตอนนั้น "สังเกตได้ว่าอิตาลีเริ่มตั้งตัวได้หลังจากที่เริ่มเกมด้วยฝันร้าย" ในนาทีที่ 20 อิตาลีมีโอกาสเล่นเกมรุกโดยมาร์โก แวร์รัตตีและอินซิญเญหลังจากที่เคนเสียบอล แต่การที่กีเอลลีนีไปทำฟาล์วใส่เคน ทำให้การเดินเกมรุกต้องหยุด ฌอร์ฌิญญูได้รับบาดเจ็บเล็กน้อยจนต้องออกไปปฐมพยาบาลข้างสนามห้านาทีก่อนที่เขาจะกลับเล่นต่อ ในนาทีที่ 24 เฟเดรีโก กีเอซาวิ่งเข้าไปในช่องว่างฝั่งขวาเพื่อเปิดบอลตัดเข้ามาในกรอบเขตโทษ แต่อังกฤษก็ยังป้องกันได้ อิตาลีได้บุกอีกครั้งในนาทีที่ 28 แต่อินซิญเญก็ยิงออกไปไกล เขามีโอกาสเข้าไปในกรอบเขตโทษของอังกฤษอีกครั้งในนาทีที่ 32 จากการวิ่งทางฝั่งซ้าย แต่อังกฤษก็เคลียร์บอลได้อีกครั้ง
อังกฤษไม่สามารถครอบครองบอลได้มาสักพักแล้ว แต่ในนาทีที่ 34 พวกเขามีโอกาสได้ประตูทิ้งห่างเมื่อเคนจ่ายบอลให้สเตอร์ลิง สเตอร์ลิงก็จ่ายบอลต่อให้เมานต์ และเมานต์ก็พยายามจะจ่ายบอลคืนให้สเตอร์ลิง แต่อิตาลีก็มาสกัดบอลไม่ให้เสียประตูได้ อิตาลีมีโอกาสทำประตูในนาทีถัดมาเมื่อกีเอซาเอาชนะชอว์และดีคลัน ไรซ์ของอังกฤษก่อนที่จะวิ่งไปเพื่อยิงประตูในระยะ 25 หลา แต่พิกฟอร์ดก็ปัดป้องไว้ได้ก่อนที่ลูกบอลจะออกหลัง ไม่นานก่อนที่จะจบครึ่งแรก อิตาลีมีจังหวะที่เมอร์เรย์ได้บรรยายไว้ว่า "มีการเคลื่อนที่ที่ดีที่สุดในเกม" โดยในจังหวะนั้น โจวันนี ดี โลเรนโซส่งบอลให้ชีโร อิมโมบีเลเพื่อทำประตูในระยะ 12 หลา แต่จอห์น สโตนส์ก็มาบล็อกลูกยิงไว้ได้ แวร์รัตตีพยายามจะยิงซ้ำแต่ก็ถูกป้องกันโดยพิกฟอร์ด อิตาลีมีโอกาสอีกหนเมื่อเลโอนาร์โด โบนุชชีพยายามยิงไกล แต่ลูกยิงนั้นสูงและไกลเกินไป กรรมการเป่านกหวีดจบครึ่งแรก ซึ่งอังกฤษยังคงนำอยู่ 1–0 อิตาลีเป็นฝ่ายครองบอลมากกว่า แต่แนวรับของอังกฤษยังคงป้องกันไม่ให้เสียประตูได้
ครึ่งหลัง
อังกฤษเป็นฝ่ายเริ่มเขี่ยบอลในครึ่งหลัง นีโกเลาะ บาเรลลาของอิตาลีได้รับใบเหลืองแรกของเกมในนาทีที่ 47 หลังจากที่เขาไปทำฟาล์วใส่เคน ต่อมาสเตอร์ลิงวิ่งเข้าไปในกรอบเขตโทษของอิตาลี โดยฝ่ากลางระหว่างโบนุชชีกับกีเอลลีนีก่อนที่เขาจะล้มลงไปบนพื้น สเตอร์ลิงพยายามจะเรียกจุดโทษ แต่กรรมการตัดสินว่ามันไม่ฟาล์ว อิตาลีได้ฟรีคิกที่กรอบเขตโทษของอังกฤษในนาทีที่ 50 หลังจากที่สเตอร์ลิงไปทำฟาล์วใส่อินซิญเญ อินซิญเญเป็นคนยิงฟรีคิกนี้เองแต่ลูกยิงก็ออกไปไกลอีกครั้ง สองนาทีถัดมา กีเอซาวิ่งทางฝั่งขวาก่อนตัดบอลเข้าในให้กับอินซิญเญแต่ถูกวอล์กเกอร์ตัดบอลได้และส่งคืนให้กับพิกฟอร์ด อินซิญเญพยายามวิ่งไปในกรอบเขตโทษอังกฤษทางฝั่งซ้ายเพื่อยิง แต่ก็ยิงไกลออกไปอีกครั้ง อิตาลีเปลี่ยนตัวสำรองครั้งแรกในนาทีที่ 54 โดยส่งบรายัน กริสตันเตและโดเมนีโก เบราร์ดีแทนที่อิมโมบีเลและบาเรลลา
ในนาทีที่ 55 โบนุชชีไปทำฟาล์วใส่สเตอร์ลิงจนได้รับใบเหลืองจากกรรมการ อังกฤษได้เตะลูกฟรีคิกไปเข้าหัวของแมไกวร์ในระยะ 8 หลาจากประตู แต่แมไกวร์โหม่งบอลข้ามคานออกไป อิตาลีได้เปิดเกมรุกอีกครั้งจากการเปิดยาวของกีเอซาไปยังอินซิญเญซึ่งยิงเต็มแรงแต่พิกฟอร์ดก็เซฟได้ เช่นเดียวกันกับในครึ่งแรก อิตาลีเป็นฝ่ายครองบอลมากกว่า หลังผ่านไปหนึ่งชั่วโมง กีเอซาเลี้ยงเข้ากรอบเขตโทษของอังกฤษและยิงเต็มแรง แต่พิกฟอร์ดก็เซฟได้อีกครั้ง ไม่กี่นาทีถัดมา อังกฤษสามารถเอาบอลกลับมาครอบครองได้ ชอว์พยายามบุกทางฝั่งซ้ายแต่ก็จ่ายให้เมานต์ไม่สำเร็จ อิตาลีเปิดเกมรุกอีกครั้งในนาทีที่ 66 เมื่อกีเอซาเปิดบอลเข้ามาจากฝั่งซ้าย อินซิญเญมีโอกาสทำประตูในระยะ 6 หลา แต่ก็กระโดดโหม่งไม่สูงพอ หนึ่งนาทีถัดมา อิตาลีได้ลูกเตะมุม ซึ่งกริสตันเตเปิดบอลเข้าไปหาแวร์รัตตีที่พยายามโหม่งทำประตู ลูกบอลตกลงพื้นและเกือบถึงมือพิกฟอร์ด แต่โบนุชชีมีปฏิกิริยาที่รวดเร็ว วิ่งเข้ามายิงประตูตีเสมอให้อิตาลีได้สำเร็จ ด้วยอายุ 34 ปี 71 วัน ทำให้โบนุชชีเป็นผู้เล่นอายุมากที่สุดที่ทำประตูได้ในนัดชิงชนะเลิศฟุตบอลชิงแชมป์แห่งชาติยุโรป
เมื่อเสมอกัน 1–1 แล้ว ผู้จัดการทีมชาติอังกฤษ เซาท์เกตได้ทำการเปลี่ยนตัวตามแท็กติก เขาเปลี่ยนเอาผู้เล่นแนวรุกอย่างบูกาโย ซากาลงเล่นแทนทริปเปียร์ และเปลี่ยนแผนการเล่นเป็น 4–3–3 อิตาลีได้บุกอีกครั้งในนาทีที่ 73 ซึ่งเบราร์ดีเสียการควบคุมบอลในกรอบเขตโทษของอังกฤษเมื่อเขาวิ่งตามหลังกองหลังอังกฤษ เซาท์เกตทำการเปลี่ยนผู้เล่นครั้งที่สองโดยเปลี่ยนจอร์แดน เฮนเดอร์สันลงเล่นแทนไรซ์ อิตาลียังคงครองบอลในแดนของอังกฤษเป็นส่วนใหญ่ กีเอซาได้บุกขึ้นทางฝั่งซ้ายในนาทีที่ 80 โดยเอาชนะทั้งวอล์กเกอร์และซากา ก่อนที่เขาจะถูกฟิลลิปส์สกัดและล้มลงไปบนพื้น กีเอซาได้รับบาดเจ็บและต้องถูกเปลี่ยนตัวออกจากสนาม โดยมีเฟเดรีโก แบร์นาร์เดสกีลงเล่นแทนในนาทีที่ 86 ในขณะเดียวกัน อังกฤษกลับมามีโอกาสเมื่อเมานต์เลี้ยงบอลเข้าไปในกรอบเขตโทษของอิตาลีและจ่ายบอลให้ซากา แต่เขาก็สูญเสียการควบคุมบอล อินซิญเญเสียฟาล์วแก่ฟิลลิปส์ ทำให้อังกฤษได้ฟรีคิกแต่ลูกยิงก็ถูกสกัดโดยอิตาลี ชอว์ยิงซ้ำแต่บอลก็ข้ามคานไป ในนาทีที่ 87 เกมหยุดพักชั่วคราวเนื่องจากมีแฟนบอลลงมาป่วนในสนาม สเตอร์ลิงวิ่งเข้าไปในกรอบเขตโทษทางฝั่งซ้ายในนาทีที่ 89 ซึ่งโบนุชชีและกีเอลลีนีเข้ามากดดันจนบอลออกหลังและอิตาลีได้ลูกตั้งเตะจากประตู อังกฤษได้ฟรีคิกอีกครั้งในช่วงทดเวลา แต่สเตอร์ลิงก็ยิงไม่เข้า เมื่ออิตาลีพยายามขึ้นเกมผ่านทางกริสตันเต วอล์กเกอร์ได้เข้ามาส่งเคลียร์บอลคืนให้พิกฟอร์ด ในช่วงสุดท้ายของเวลาปกติ ซากาถูกกีเอลลีนีดึงเสื้อจากทางด้านหลังจนล้มลงไป ทำให้กีเอลลีนีได้รับใบเหลืองจากการทำฟาล์ว ลูกฟรีคิกของอังกฤษถูกเคลียร์ได้และเกมต้องดำเนินการต่อในช่วงต่อเวลาพิเศษ
ต่อเวลาพิเศษ
ผู้จัดการทีมชาติอิตาลี โรแบร์โต มันชีนี ทำการเปลี่ยนตัวผู้เล่นตั้งแต่ช่วงต้นของการต่อเวลาพิเศษ โดยส่งอันเดรอา เบลอตตีลงแทนที่อินซิญเญ และส่งมานูเอล โลกาเตลลีลงแทนที่แวร์รัตตี ในนาทีที่ 96 เฮนเดอร์สันจ่ายบอลให้สเตอร์ลิงวิ่งขึ้นทางฝั่งซ้าย ผู้บรรยายสดช่องสกายสปอร์ตสรายงานว่าเป็น "โอกาสครั้งใหญ่มาก ๆ ของอังกฤษ" สเตอร์ลิงพยายามหาเคนและซากาบริเวณตรงกลาง แต่กีเอลลีนีก็มาเคลียร์บอลออกไปได้ อังกฤษได้ลูกเตะมุมจากฟิลลิปส์ แต่ดอนนารุมมาออกมารับบอลไว้ได้ ต่อมาในนาทีที่ 99 แจ็ก กรีลิชลงเล่นแทนเมานต์ ฟิลลิปส์โดยทำฟาล์วบริเวณหน้ากรอบเขตโทษแต่ผู้ตัดสินชี้ให้เป็นลูกได้เปรียบแทนที่จะเป็นลูกฟรีคิก กรีลิชได้โอกาสแรกในเกมรุกในนาทีที่ 101 เขาพาบอลเข้าไปในกรอบเขตโทษและจ่ายให้กับซากา แต่บอลก็ไปไม่ถึงเขา อิตาลีกลับมาได้โอกาสในนาทีที่ 103 เมื่อแอแมร์ซงเอาชนะวอล์กเกอร์และจ่ายบอลตัดเข้าในให้กับแบร์นาร์เดสกี แต่ปีกของอิตาลีไม่สามารถเชื่อมบอลได้และพิกฟอร์ดออกมาชกบอลได้พอดี ทำให้จบครึ่งแรกของการต่อเวลาพิเศษด้วยผล 1–1 เหมือนเดิม
แมไกวร์เป็นคนแรกของอังกฤษที่รับใบเหลืองจากการไปทำฟาล์วเบลอตตีในนาทีที่ 106 อิตาลีได้ลูกฟรีคิกโดยแบร์นาร์เดสกีสามารถยิงทะลุกำแพงของอังกฤษแต่พิกฟอร์ดก็เซฟไว้ได้ ในนาทีที่ 108 วอล์กเกอร์ทุ่มบอลเข้าไปในกรอบเขตโทษของอิตาลีแต่บอลก็ถูกเคลียร์ออกไป เคนพยายามตัดบอลเข้าใน แต่ดอนนารุมมาก็ออกมาป้องกันไม่ให้สโตนส์ขึ้นโหม่งทำประตูได้ สเตอร์ลิงเอาชนะกีเอลลีนีบริเวณริมเส้นในนาทีที่ 111 แต่อิตาลีก็ได้บอลกลับมาและเคลียร์บอลออกไป สองนาทีหลังจากนั้น ฌอร์ฌิญญูทำฟาล์วกรีลิชและเผลอไปย่ำใส่ต้นขา ทำให้เขาได้รับใบเหลือง ก่อนจบช่วงต่อเวลาพิเศษ ทั้งสองทีมเปลี่ยนตัวผู้เล่นครั้งสุดท้าย อิตาลีส่งอาเลสซันโดร โฟลเรนซีลงเล่นแทนแอแมร์ซง ส่วนอังกฤษส่งเจดอน แซนโชและมาร์คัส แรชฟอร์ดลงเล่นแทนวอล์กเกอร์และเฮนเดอร์สัน หลังจากนั้นไม่มีจังหวะบุกเพิ่มเติม ทำให้เกมจบลงด้วยผล 1–1 ต้องตัดสินด้วยการยิงลูกโทษ
ดวลลูกโทษ
อิตาลีเป็นฝ่ายได้ยิงลูกโทษก่อน โดยจะยิงในฝั่งที่มีแฟนบอลอังกฤษจำนวนมากอยู่หลังประตู คนยิงคนแรกของทั้งสองฝั่ง (เบราร์ดีและเคน) ยิงเข้าไปได้ แต่คนที่สองของอิตาลี เบลอตตียิงไปติดเซฟของพิกฟอร์ด ก่อนที่แมไกวร์จะยิงเข้าจนทำให้อังกฤษได้เปรียบจากการขึ้นนำ 2–1 โบนุชชียิงให้อิตาลีตีเสมอ 2–2 ก่อนที่แรชฟอร์ดที่เพิ่งถูกเปลี่ยนตัวลงมา จะหลอกดอนนารุมมาแต่ยิงพลาดไปชนเสาประตูฝั่งซ้าย แบร์นาร์เดสกียิงเข้าไปกลางประตูช่วยให้อิตาลีพลิกขึ้นนำ แซนโชซึ่งเป็นอีกหนึ่งตัวสำรองที่เพิ่งลงมา ยิงไปทางขวาแต่ติดเซฟดอนนารุมมา ทำให้สถานการณ์กลายเป็นถ้าคนที่ห้าของอิตาลียิงเข้า อิตาลีจะชนะเลิศทันที ฌอร์ฌิญญู ซึ่งเป็นคนยิงคนสุดท้ายในรอบรองชนะเลิศที่ชนะสเปน ยิงไปทางซ้ายแต่ติดเซฟของพิกฟอร์ด ทำให้ผลประตูยังคงอยู่ที่ 3–2 ซากาซึ่งเป็นคนยิงคนที่ห้าของอังกฤษ มีโอกาสทำประตูตีเสมอเพื่อแข่งต่อในช่วงซัดเดนเดธ (sudden death) แต่เขายิงไปติดเซฟของดอนนารุมมา ส่งผลให้อิตาลีชนะเลิศฟุตบอลชิงแชมป์แห่งชาติยุโรปเป็นสมัยที่สองทันที
รายละเอียด
<section begin=นัดชิงชนะเลิศ /><section end=นัดชิงชนะเลิศ /> <section begin=รายชื่อผู้เล่น />
ข้อมูลในการแข่งขัน
หลังการแข่งขัน
กองหลังอิตาลี เลโอนาร์โด โบนุชชีได้รับรางวัลผู้เล่นยอดเยี่ยมประจำนัด ในขณะที่เพื่อนร่วมทีมอย่างจันลุยจี ดอนนารุมมาได้รับรางวัลผู้ยอดเยี่ยมประจำทัวร์นาเมนต์ เขาเป็นผู้รักษาประตูคนแรกที่ได้รับรางวัลนี้ ทีมชาติอิตาลีมีผู้เล่นติดทีมยอดเยี่ยมประจำทัวร์นาเมนต์ห้าคน ได้แก่ ผู้รักษาประตู จันลุยจี ดอนนารุมมา, กองหลัง เลโอนาร์โด โบนุชชีและเลโอนาร์โด สปีนัซโซลา, กองกลาง ฌอร์ฌิญญู และกองหน้า เฟเดรีโก กีเอซา ในขณะที่ทีมชาติอังกฤษมีผู้เล่นติดทีมยอดเยี่ยมสามคน ได้แก่ กองหลัง แฮร์รี แมไกวร์และไคล์ วอล์กเกอร์ และกองหน้าราฮีม สเตอร์ลิง ฌอร์ฌิญญูกลายเป็นผู้เล่นคนที่ 10 ที่ได้ลงเล่นและชนะเลิศทั้งยูฟ่าแชมเปียนส์ลีกและฟุตบอลชิงแชมป์แห่งชาติยุโรปในฤดูกาลเดียวกัน โดยเมื่อหกสัปดาห์ก่อนหน้านี้ เขาชนะเลิศยูฟ่าแชมเปียนส์ลีกกับเชลซี ทีมชาติอิตาลีมีการแห่ฉลองแชมป์ที่โรมในวันถัดมา (12 กรกฎาคม) โดยแห่รถตั้งแต่อุทยานวิลลาบอร์กีสไปยังพระราชวังกีรีนัล มีผู้เข้าร่วมหลายพันคน ผู้เล่นในทีมได้พบปะกับนายกรัฐมนตรีอิตาลี มารีโย ดรากี ที่พระราชกีจี และในวันที่ 16 กรกฎาคม ผู้เล่นทีมชาติอิตาลีทั้ง 26 คนได้รับเครื่องอิสริยาภรณ์คุณธรรมแห่งสาธารณรัฐอิตาลี
ตำบลบ่อหลวง
ตำบลบ่อหลวง  ตั้งอยู่ในอำเภอฮอด จังหวัดเชียงใหม่ อยู่ห่างจากเวียงเชียงใหม่ไปทางทิศใต้ประมาณ 133 กิโลเมตร
ฟุตบอลชิงแชมป์แห่งชาติยุโรป 2020 นัดชิงชนะเลิศ
การออกอากาศ
ไอทีวีและบีบีซีเป็นผู้ถ่ายทอดสดการแข่งขันในสหราชอาณาจักร ไอทีวีเริ่มออกอากาศตั้งแต่เวลา 18:30 น. ตามเวลาออมแสงท้องถิ่น รายการนี้มีมาร์ก พอแก็ชเป็นผู้ดำเนินรายการและมีรอย คีน, เอียน ไรต์และแกรี เนวิลเป็นนักวิเคราะห์วิจารณ์ นอกจากนี้ ยังมีแอชลีย์ โคลและเอ็มมา เฮยส์เป็นนักวิเคราะห์ภาคสนาม แซม แมตเตอร์เฟซและลี ดิกสันรับหน้าที่เป็นผู้บรรยายของไอทีวี บีบีซีเริ่มดำเนินรายการเร็วกว่าไอทีวีประมาณ 10 นาที โดยมีอลัน เชียเรอร์, ริโอ เฟอร์ดินานด์และแฟรงก์ แลมพาร์ดรับหน้าที่เป็นนักวิเคราะห์ ดำเนินรายการร่วมกับพิธีกร แกรี ลินีเกอร์ และผู้บรรยาย กาย โมว์เบรย์และเจอร์เมน จีนาส นอกจากนี้ยังมีนักวิเคราะห์ภาคสนามอย่างเยือร์เกิน คลีนส์มันและอเล็กซ์ สกอตต์ ในขณะที่อิตาลี มีไรและสกายอิตาเลียเป็นผู้ถ่ายทอดสดการแข่งขัน หลังจากที่อัลแบร์โต รีเมดีโอตรวจพบเชื้อโควิด-19 เขาและอันโตนีโอ ดิ เจนนาโรได้ถูกแทนที่ให้สเตฟาโน บิซซอตโตและเคเทีย เซอร์รารับหน้าที่เป็นผู้บรรยายหลักของไรแทน ส่วนสกายมีฟาบิโอ กาเรชชาและจูเซปเป แบร์โกมีเป็นผู้บรรยายหลัก
ตำบลบ่อหลวง
ภูมิศาสตร์
ตําบลบ่อหลวงตั้งอยู่ทางทิศตะวันตกของอําเภอฮอดเป็นระยะทางประมาณ 27 กิโลเมตร มีพื้นที่ประมาณ 251,656.25 ไร่ หรือ 402.65 ตารางกิโลเมตร โดยมีอาณาเขตติดกับพื้นที่ตําบลต่าง ๆ ดังนี้
ฟุตบอลชิงแชมป์แห่งชาติยุโรป 2020 นัดชิงชนะเลิศ
การออกอากาศ
ในสหราชอาณาจักร มีผู้รับชมการถ่ายทอดสดทางโทรทัศน์สูงสุดถึง 30.95 ล้านคนในช่วงดวลลูกโทษ นับเป็นจำนวนผู้ชมการถ่ายทอดสดที่สูงที่สุดนับตั้งแต่การถ่ายทอดสดพิธีศพของไดอานา เจ้าหญิงแห่งเวลส์ในปี 1997 เรตติ้งบ่งชี้ว่ามีผู้ชมการถ่ายทอดสดทั้งนัด 29.85 ล้านคน ในขณะที่อิตาลี มีผู้ชมการถ่ายทอดสดทางช่องไร 1 ประมาณ 18.17 ล้านคน ซึ่งคิดเป็นร้อยละ 73.7 ของส่วนแบ่งทางการตลาด และมีผู้ชมสูงสุดในช่วงดวลลูกโทษที่ 18.54 ล้านคน ซึ่งคิดเป็นร้อยละ 78.7 ของส่วนแบ่งทางการตลาด สำหรับการถ่ายทอดสดทางช่องสกายอิตาเลีย มีผู้ชมโดยเฉลี่ย 2.43 ล้านคน (ร้อยละ 9.9 ของส่วนแบ่งทางการตลาด) และมีผู้ชมสูงสุดที่ 3.16 ล้านคน
ตำบลบ่อหลวง
การปกครองท้องที่
ตำบลฮอดแบ่งออกเป็น 5 หมู่บ้าน ได้แก่
รัฐมนตรีช่วยว่าการกระทรวงกลาโหมของไทย
รายนามรัฐมนตรีช่วยว่าการกระทรวงกลาโหมของไทย
ลีกภูมิภาค ดิวิชัน 2 ฤดูกาล 2557
ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2557 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1
ฤดูกาล 2557 มีสโมสรเข้าร่วมแข่งขัน 83 ทีม แบ่งเป็น 6 กลุ่ม ได้แก่
โดยเริ่มทำการแข่งขันเปิดฤดูกาลในวันศุกร์ที่ 14 กุมภาพันธ์ 2557 เป็นต้นไป
ตารางคะแนน
แก้ไขล่าสุด วันอาทิตย์ที่ 21 กันยายน พ.ศ. 2557
ลีกภูมิภาค ดิวิชั่น 2 รอบ แชมเปี้ยนส์ ลีก
สำหรับการแข่งขัน ลีกภูมิภาค ดิวิชัน 2 รอบแชมเปี้ยนส์ ลีก ในฤดูกาล 2557 ได้เปลี่ยนแปลงกติกาเล็กน้อย โดยจะคัดเลือกทีมชนะเลิศและรองชนะเลิศของแต่ละภูมิภาค รวม 12 สโมสร ไม่มีการเพลย์ออฟ หลังจากนั้นทำการแบ่งการแข่งขันเป็น 2 กลุ่ม กลุ่มละ 6 ทีม และคัดเอาที่ 1 และ 2 ของแต่ละกลุ่ม รวม 4 ทีม เพื่อได้เลื่อนชั้นไปสู่ดิวิชั่น 1 เช่นเดิม
ซึ่งเมื่อวันเสาร์ที่ 27 กันยายน 2557 ที่ผ่านมาได้มีพิธีการจับสลากการแข่งขันฟุตบอลลีกภูมิภาค ดิวิชัน 2 รอบแชมเปี้ยนส์ ลีก ฤดูกาล 2557 จัดขึ้นที่สวนสาธารณะหนองประจักษ์ จังหวัดอุดรธานี
ตารางคะแนน กลุ่ม A
แก้ไขล่าสุด วันเสาร์ที่ 13 ธันวาคม พ.ศ. 2557
ตารางคะแนน กลุ่ม B
แก้ไขล่าสุด วันเสาร์ที่ 13 ธันวาคม พ.ศ. 2557
รอบชิงอันดับที่ 3
รวมผลสองนัด สุโขทัย เอฟซี ชนะ 5–4.
รอบชิงชนะเลิศ
''รวมผลสองนัด เสมอ 1–1. ประจวบ เอฟซี ชนะด้วยกฏยิงประตูทีมเยือน.''
ออลชตึน
ออลชตึน (Olsztyn) หรือ อัลเลนชไตน์ (Allenstein) เป็นเมืองทางตะวันออกเฉียงเหนือของประเทศโปแลนด์ ตั้งอยู่บนฝั่งแม่น้ำเวนา ตกเป็นของโปแลนด์ใน ค.ศ. 1966 และเป็นของปรัสเซียใน ค.ศ. 1772 มีประชามติของชาวเมืองให้เป็นของเยอรมนี ใน ค.ศ. 1920 กลับมาเป็นของโปแลนด์ในการประชุมพ็อทซ์ดัม ใน ค.ศ. 1945
เชอร์ลีย์ แม็กเลน
เชอร์ลีย์ แม็กเลน (Shirley MacLaine; เกิด 24 เมษายน ค.ศ. 1934) หรือชื่อเกิด เชอร์ลีย์ แม็กลีน บีตตี (Shirley MacLean Beaty) เป็นนักแสดง นักร้อง นักเต้น นักกิจกรรม และนักเขียนชาวอเมริกัน ผู้ชนะเลิศรางวัลออสการ์ รางวัลแบฟตา และรางวัลลูกโลกทองคำ เธอยังได้รับรางวัลความสำเร็จในชีวิตจากสถาบันภาพยนตร์อเมริกันเป็นคนที่ 40 ใน ค.ศ. 2012 และรางวัลความสำเร็จสูงสุดจากเคนเนดีเซ็นเตอร์ออเนอส์สาขาศิลปะการแสดงใน ค.ศ. 2013 แม็กเลนเป็นที่รู้จักจากการที่เธอมีความเชื่อสมัยใหม่และมีความสนใจในเรื่องจิตวิญญาณและการกลับชาติมาเกิด เธอได้เขียนอัตชีวประวัติเพื่อถ่ายทอดความเชื่อเหล่านี้ ระหว่างที่เธอเดินทางไปทั่วโลกและเล่าถึงชีวิตการทำงานของเธอในฮอลลีวูด
แม็กเลนได้รับการเสนอชื่อเข้าชิงรางวัลออสการ์ 6 ครั้ง เธอยังได้เข้าชิงในสาขาภาพยนตร์สารคดียอดเยี่ยม จากภาพยนตร์เรื่อง ดิอาเทอร์ฮาล์ฟออฟเดอะสกาย: อะไชนาเมมวอร์ และสาขานักแสดงนำหญิงยอดเยี่ยม จากภาพยนตร์เรื่อง ซัมเคมรันนิง (1958), ดิ อพาร์ตเมนต์ (1960), เออร์ม่าผู้น่ารัก (1963) และ เดอะเทิร์นนิงพอยต์ (1977) ก่อนที่จะได้รับรางวัลนักแสดงนำหญิงยอดเยี่ยม จากภาพยนตร์เรื่อง ค่าแห่งความรัก (1983) เธอยังได้รับรางวัลแบฟตา สาขานักแสดงนำหญิงต่างประเทศยอดเยี่ยม 2 ครั้ง จากเรื่อง อาสก์เอนีเกิร์ล (1959) และ ดิ อพาร์ตเมนต์ (1960) และได้รับรางวัลลูกโลกทองคำมากถึง 5 ครั้ง รวมถึงรางวัลเกียรติยศ เซซิล บี. เดอมิลล์ เมื่อ ค.ศ. 1998
ไมบาระ
ไมบาระ เป็นนครในจังหวัดชิงะ ประเทศญี่ปุ่น มีขนาดพื้นที่ทั้งสิ้น 223.1 ตารางกิโลเมตร ในปี 2016 มีจำนวนประชากร 38,473 คน
แสตมป์ เกียรตินิวัฒน์
แสตมป์ เกียรตินิวัฒน์ เป็นนักมวยสากลอาชีพชาวไทย เป็นอดีตแชมป์เฉพาะกาลของสมาคมมวยโลก (WBA) ในรุ่นฟลายเวท  มีชื่อจริงว่า ยุทธนา แก่นสา (ชื่อเล่น: แสตมป์) เกิดเมื่อวันที่ 7 มกราคม พ.ศ. 2541 ที่กิ่งอำเภอเหล่าเสือโก้ก (ปัจจุบันคือ อำเภอเหล่าเสือโก้ก) จังหวัดอุบลราชธานี มีศักดิ์เป็นเครือญาติของพูนสวัสดิ์ กระทิงแดงยิม อดีตแชมป์โลก WBA รุ่นซูเปอร์แบนตัมเวท
ประวัติ
แสตมป์ขึ้นชกมวยสากลอาชีพครั้งแรกเมื่อ 18 เมษายน พ.ศ. 2556 ขณะที่มีอายุเพียง 15 ปี ชนะคะแนน จ้าวขุนพล เก้าล้านเล็กยิม ที่ อยุธยา จากนั้นชกชนะรวดมาตลอด จนได้ชิงแชมป์ WPBF รุ่นไลท์ฟลายเวท กับขวัญไทย ศิษย์หมอเส็ง อดีตแชมป์โลก WBA รุ่นมินิมัมเวท ซึ่งแสตมป์เป็นฝ่ายชนะคะแนน ได้แชมป์ไปครอง หลังจากนั้นก็ได้ชิงแชมป์โลกเฉพาะกาล WBA รุ่นฟลายเวท เมื่อ พ.ศ. 2558 ขณะอายุได้ 17 ปี และเป็นฝ่ายชนะคะแนน เกรโกริโอ เลบรอน ได้แชมป์มาครอง จากนั้น ได้ชิงเข็มขัดแชมป์โลกเส้นจริงเมื่อปลายปี พ.ศ. 2559 แต่เป็นฝ่ายแพ้น็อค คาซูโตะ อิโอกะ ไม่ได้แชมป์ แต่หลังจากชิงแชมป์โลกไม่สำเร็จ การชกของแสตมป์ก็ตกต่ำลง จนเสียแชมป์ WBA เอเชียรุ่นฟลายเวทให้นักมวยฟิลิปปืนส์ โดยเป็นฝ่ายแพ้น็อคแค่ ยก 2 ใน พ.ศ. 2561
รายชื่อผู้ครองตำแหน่งมิสเวิลด์
รายนามผู้ที่ครองตำแหน่งมิสเวิลด์อย่างเป็นทางการ โดยเรียงลำดับตามปีการจัดประกวดดังต่อไปนี้
ลอเรน เกรย์
ลอเรน เกรย์ บีช (Loren Gray Beech; เกิด 19 เมษายน ค.ศ. 2002) เป็นผู้มีชื่อเสียงทางบริการเครือข่ายสังคมและนักร้องชาวอเมริกัน มีชื่อเสียงจากแอปพลิเคชัน	ติ๊กต็อก เธอเป็นบุคคลที่มียอดผู้ติดตามมากที่สุดเป็นอันดับที่ 17 บนติ๊กต็อก และเคยเป็นบุคคลที่มียอดผู้ติดตามมากที่สุดตั้งแต่วันที่ 31 มีนาคม 2019 ถึง 25 มีนาคม 2020 เธอเริ่มต้นอาชีพนักร้องในปี 2018 โดยเซ็นสัญญากับเวอร์จินเรเคิดส์และแคปิตอลเรเคิดส์ จนถึงเดือนกุมภาพันธ์ 2021 ก่อนออกมาเป็นศิลปินอิสระ
เกรย์ได้รับการเสนอชื่อเข้าชิงรางวัลทีนชอยซ์อะวอดส์สองครั้ง และไอฮาร์ตเรดิโอมิวสิกอะวอดส์อีกหนึ่งครั้ง
รายชื่อยุทโธปกรณ์ในกองทัพบกไทย
ต่อไปนี้คือรายชื่ออาวุธยุทโธปกรณ์ในกองทัพบกไทย โดยอาวุธของกองทัพบกไทยจะเน้นอาวุธระบบนาโต้จากกลุ่มประเทศสมาชิก นอกจากนี้ยังมีอาวุธระบบคอมมิวนิสต์และนาโต้จากประเทศรัสเซียและประเทศจีนบางส่วน
อาวุธประจำกาย
ในวันที่ 9 ก.ย. 2551, คณะรัฐมนตรีได้มีมติอนุมัติให้กองทัพบกจัดหาปืนเล็กยาว TAR-21 Tavor จากอิสราเอลจำนวน 15,037 กระบอก และปืนกลเบา Nagev จากอิสราเอลจำนวน 553 กระบอก ซึ่งเป็นการจัดหาในล็อตที่สอง นอกจากนี้ยังอนุมัติให้จัดหาจรวดต่อสู้อากาศยานแบบประทับบ่ารุ่น Igla จำนวน 36 หน่วยจากรัสเซียอีกด้วย ทั้งนี้ ทบ.สั่งซื้อ TAR-21 Tavor ล็อตสามรวม 13,868 กระบอก ในวันที่ 15 ก.ย. 52 ล็อตที่4 ในเดือนเดียวกัน 22 ก.ย. 52 อีก 14,264 กระบอก รวมทั้งหมด 58,206 กระบอก ทบมีความต้องการ ปลย. รุ้นใหม่เพื่อมาทดแทน M16A1 ที่ใช้งานมากว่า 40 ปี ทั้งหมด 106,205 กระบอก
จรวดพื้นสู่อากาศ (SAM)
จีนเสนอจรวดพื้นสู่อากาศแบบระยะไกล (SAM) - ในงานDefense & Security 2013 จีนคุยกับบริษัทคู่ค้าในไทยเพื่อเสนอจรวดHQ-9ให้กองทัพไทยพิจารณาอีกที และแหล่งข่าวอีกอัน จีนเสนอจรวดและรถเกราะให้กับไทย/กรุงเทพมหานคร – สองบริษัทจากจีนเสนอระบบจรวดและรถเกราะให้กับประเทศไทย โดยนำโมเดลมาจัดแสดงในงาน Defense and Security 2013 โดยบริษัท Poly Technologies เสนอรถเกราะ CS-VP3 ซึ่งเป็นรถเกราะป้องกันกับระเบิด โดยถ้ากองทัพไทยเลือกรถเกราะ CS-VP3 ก็พร้อมที่จะทำการถ่ายทอดเทคโนโลยีและทำการผลิตในประเทศไทย นอกจากนั้นบริษัท China National Precision Machinery Import & Export Corporation หรือ CPMIEC ยังได้เสนอระบบจรวดต่อสู้อากาศยาน HQ-9 หรือรุ่น FD-2000 ซึ่งเป็นรุ่นส่งออก โดยระบบนี้ได้ถูกเลือกโดยกองทัพตุรกีเมื่อเดือนตุลาคม พ.ศ. 2556 ที่ผ่านมา เพื่อตอบสนองความต้องการด้านการป้องกันภัยทางอากาศของตุรกี โดย CPMIEC พร้อมที่จะถ่ายทอดเทคโนโลยีและเปิดสายการผลิตจรวดในประเทศไทยด้วยเช่นกัน/'s
อากาศยานทหารบก
วันที่ 12 มกราคม 2552 กองทัพบกได้ลงนามจัดหาเครื่องบินแบบ ERJ-135 เพิ่มเติมอีก 1 ลำเพื่อใช้ในการสนับสนุนการเดินทางของผู้บัญชาการและบุคคลสำคัญ รวมถึงขนส่งผู้บาดเจ็บจากการสู้รบ (MEDEVAC)
กีฬาสเกตความเร็วในโอลิมปิกฤดูหนาว 2014
รอบคัดเลือก
จะมีโควตาสูงสุด 180 ที่นั่งสำหรับนักกีฬาเพื่อแข่งขัน (ชาย 90 คนและหญิง 90 คน)
พระเจ้ากุสตาฟที่ 1 แห่งสวีเดน
พระเจ้ากุสตาฟที่ 1 แห่งสวีเดน (12 พฤษภาคม พ.ศ. 2039 - 29 กันยายน พ.ศ. 2103)
รอแบร์ กอแอน
รอแบร์ กอแอน (Robert Cohen) นักมวยสากลชาวฝรั่งเศสเชื้อสายแอลจีเรีย เกิดเมื่อวันที่ 15 พฤศจิกายน พ.ศ. 2473 สถิติการชก 43 ครั้ง ชนะ 36 (น็อก 14) เสมอ 3 แพ้ 4
ประวัติ
กอแอนซึ่งเป็นชาวฝรั่งเศสที่มีเชื้อสายยิวได้ครองแชมป์ฝรั่งเศสรุ่นแบนตัมเวตเมื่อเดือนพฤศจิกายน พ.ศ. 2496 และได้ครองแชมป์ยุโรปในอีก 3 เดือนต่อมา กอแอนได้ชิงแชมป์โลกรุ่นแบนตัมเวตที่ว่างหลังจากจิมมี่ คารัทเทอร์สละตำแหน่ง เมื่อ 19 กันยายน พ.ศ. 2497 ชนะคะแนน จำเริญ ทรงกิตรัตน์ที่กรุงเทพมหานคร ต่อมา ในเดือนมกราคม พ.ศ. 2498 กอแอนปฏิเสธที่จะชกป้องกันตำแหน่งกับราอูล มาเซียส ทำให้สมาคมมวยโลก (ขณะนั้นใช้ชื่อว่าสมาคมมวยแห่งชาติ – NBA) จึงประกาศไม่รับรองกอแอน และให้มาเซียสชิงแชมป์โลกทที่ว่างกับจำเริญ ทรงกิตรัตน์ อย่างไรก็ตามคณะกรรมการมวยแห่งนิวยอร์กและสหภาพมวยสากลยุโรปยังรับรองว่ากอแอนเป็นแชมป์โลก แต่ในปีเดียวกันนี้ กอแอนประสบอุบัติเหตุจากรถจักรยานยนต์ได้รับบาดเจ็บ แม้ว่าจะรักษาตัวจนหายและกลับมาชกได้อีก แต่ฟอร์มการชกก็ตกต่ำลง จนกระทั่งเสียแชมป์โลกให้กับมาริโอ อควาตา เมื่อ 29 มิถุนายน พ.ศ. 2499 เขาได้รับการบรรจุชื่อในหอเกียรติยศเมื่อ พ.ศ. 2531
อ้างอิง
สถิติการชก boxrec.com
ฟาโรห์เดน
เดน หรือที่เรียกว่า ฮอร์-เดน, เดเวน และอูดิมู เป็นพระนามฮอรัสของฟาโรห์แห่งอียิปต์โบราณในช่วงสมัยราชวงศ์ตอนต้นที่ปกครองในช่วงสมัยราชวงศ์ที่หนึ่ง พระองค์ทรงเป็นผู้ปกครองที่ได้รับการยืนยันทางโบราณคดีที่ดีที่สุดในช่วงเวลาดังกล่าว ว่ากันว่าฟาโรห์เดนทรงได้นำความเจริญรุ่งเรืองมาสู่พระราชอาณาจักรของพระองค์และนวัตกรรมต่างๆ มากมายก็มาจากรัชสมัยของพระองค์ พระองค์เป็นผู้ปกครองพระองค์แรกที่ทรงใช้พระราชอิสริยยศ "กษัตริย์แห่งอียิปต์บนและล่าง" และทรงเป็นพระองค์แรกที่ทรงสวมมงกุฎคู่ (มงกุฎแดงและมงกุฎขาว) พื้นหลุมฝังพระบรมศพของพระองค์ที่อุมมุลกะอับใกล้อไบดอสทำจากหินแกรนิตสีแดงและสีดำ ซึ่งเป็นครั้งแรกในอียิปต์ที่ใช้หินแข็งชนิดดังกล่าวเป็นวัสดุก่อสร้าง ในรัชสมัยอันยาวนานของพระองค์ พระองค์ทรงกำหนดธรรมเนียมของพิธีกรรมในราชสำนักและค่าภาคหลวงที่ใช้โดยผู้ปกครองรุ่นหลัง และพระองค์ได้รับการยกย่องอย่างสูงจากผู้สืบทอดพระราชบัลลังก์โดยตรงของพระองค์
ระยะเวลาแห่งการครองราชย์
แมนิโธ ซึ่งเป็นนักประวัติศาสตร์ชาวอียิปต์โบราณได้บันทึกพระนามพระองค์ว่า "อูซาฟาอิโดส" และระบุว่าพระองค์ทรงครองราชย์ยาวนานถึง 20 ปี ในขณะที่บันทึกพระนามแห่งตูรินได้รับความเสียหาย ดังนั้นจึงไม่สามารถให้ข้อมูลเกี่ยวกับระยะเวลาการครองราชย์ของฟาโรห์เดนได้ นักไอยคุปต์วิทยาและนักประวัติศาสตร์เชื่อว่าฟาโรห์เดนทรงครองราชย์เป็นระยะเวลา 42 ปี โดยอ้างอิงจากจารึกบนศิลาปาแลร์โม
ข้อมูลเรดิโอคาร์บอนล่าสุดจากหลุมฝังศพที่อะบู เราะฮ์วัช ซึ่งเป็นข้อมูลจนถึงรัชสมัยของฟาโรห์เดนได้ให้การคาดคะเนสำหรับการครองราชย์ของฟาโรห์เดนตั้งแต่ 3011 – 2921 ปีก่อนคริสตกาล (1σ)
คลิฟฟ์ เคอร์ติส
คลิฟฟอร์ด วิเวียน เดวอง "คลิฟฟ์" เคอร์ติส (Clifford Vivian Devon Curtis)) เป็นนักแสดงชาวนิวซีแลนด์เชื้อสายชนพื้นเมืองมาวรี มีผลงานการแสดงภาพยนตร์ฮอลลีวูดที่รับบทบาทเป็นคนเชื้อสายต่างๆ หลากหลาย ทั้งชาวละตินอเมริกัน ชาวอาหรับ ชาวอินเดีย
เคอร์ติสเกิดที่เมืองโรโตรัว อยู่ชายฝั่งทางตอนเหนือของเกาะเหนือ ประเทศนิวซีแลนด์ สืบเชื้อสายมาจากชาวมาวรีเผ่า เตอาราวา เริ่มงานแสดงจากการแสดงละครเวทีหลังจากจบมัธยมปลาย มีผลงานภาพยนตร์เรื่องแรกในปี 1993 จากบทเล็กๆ ในเรื่อง The Piano ผลงานกำกับของเจน แคมเปียน และเริ่มมีชื่อเสียงในระดับนานาชาติจากภาพยนตร์เรื่อง Whale Rider ในปี 2002 ผลงานกำกับของนิกี คาโร โดยรับบทเป็นพ่อของคีชา แคสเซิล-ฮิวส์
หมู่ปาลีตานามนเทียร
ปาลีตานามนเทียร เป็นหมู่ไชนมนเทียรบนเขาศัตรูนชัย (แปลว่า ชัยชนะเหนือศัตรูภายใน) ใกล้กับเมืองปาลีตานา ในอำเภอภาวนคร รัฐคุชราต ประเทศอินเดีย
หมู่มนเทียรเหล่านี้ได้รับการนับถืออย่างมากในชาวไชนะเศวตามพร เชื่อกันว่าตีรถังกร 23 จาก 24 องค์ ยกเว้นเพียงพระเนมินาถ ล้วนเคนเดินทางมาเยือนที่เขานี้และทำให้เขานี้มีแต่ความศักดิ์สิทธิ์ บนเขามีมนเทียรประมาณ 863 แห่ง ซึ่งล้วนสร้างขึ้นโดยการแกะสลักหินอ่อน กระจายไปทั่วโดยมีเก้ากระจุกหลัก โดยมีเมนเทียรหลักบูชาพระฤษภนาถ ตีรถัวกรองค์แรก ที่นี่เป็นศาสนสถานสำคัญต่อไชนะนิกายเศวตามพร ลัทธิมูรติปูชกา มนเทียรหลักสามารถเดินขึ้นไปโดยบันไดจำนวน 3500 ขั้น ปาลีตานามนเทียร ควบคู่ไปกับศิขรจีที่รัฐฌารขัณฑ์เป็นตีรถะที่ศักดิ์สิทธิ์สูงสุดสองแห่งของชาวไชนะ และยังเชื่อว่าการเดินทางมาที่นี่จะช่วยให้สามารถเข้าสู่นิรวาณได้
ชาวไชนะนิกายทิคัมพรมีมนเทียรเพียงแห่งเดียวเท่านั้นบนเขานี้
วันป้องกันการฆ่าตัวตายโลก
วันป้องกันการฆ่าตัวตายโลก ตรงกับวันที่ 10 กันยายน ของทุกปี องค์การอนามัยโลกกำหนดให้วันดังกล่าวเป็นวันสำคัญคือ วันป้องกันการฆ่าตัวตายโลก (World Suicide Prevention Day) โดยประกาศเป็นครั้งแรกเมื่อ ปี พ.ศ. 2546 (ค.ศ. 2003)
วนอุทยาน
วนอุทยาน คือ ป่าสงวนที่มีลักษณะธรรมชาติสวยงาม เช่นมีน้ำตก ถ้ำ และทางราชการได้เข้าไปปรับปรุงตกแต่งสถานที่ให้เป็นที่พักผ่อนหย่อนใจของประชาชน
วันป้องกันการฆ่าตัวตายโลก
ทางองค์การอนามัยโลกคาดว่าในปีหนึ่งจะมีผู้ฆ่าตัวตายสำเร็จเป็นจำนวนมากกว่า 1 ล้านคน เมื่อคิดเฉลี่ยต่อเวลาจะพบว่ามีผู้ฆ่าตัวตายสำเร็จ 1 คน ทุก 40 วินาที และการฆ่าตัวตายยังส่งผลกระทบต่อจิตใจของพ่อแม่พี่น้องสามีภรรยาและเพื่อนๆ ของผู้ตายอีกประมาณ 5-10 ล้านคน ตลอดจนมีผลมูลค่าทางเศรษฐกิจอย่างมหาศาล ทางองค์การอนามัยโลกพบว่า การฆ่าตัวตายติด 10 อันดับแรกของสาเหตุการตายของประชากรโลก และติดอันดับที่ 3 ของสาเหตุการตายสำหรับประชากรวัย 15-35 ปี ผู้ชายฆ่าตัวตายสำเร็จมากกว่าผู้หญิงถึง 3 เท่า (ยกเว้นในประเทศจีน)
องค์การอนามัยโลกประมาณว่า ผู้ทำร้ายตนเองมีจำนวนมากกว่าผู้ฆ่าตัวตายสำเร็จประมาณ 10-20 เท่า จากการศึกษาพบว่าผู้ทำร้ายตนเองจะมีโอกาสทำซ้ำและประสบความสำเร็จได้ โดยมีความเสี่ยงต่อการฆ่าตัวตายสำเร็จในระยะหนึ่งปีหลังการทำร้ายตนเองครั้งแรกเพิ่มขึ้นเป็น 100 เท่าเมื่อเทียบกับประชากรทั่วไป และร้อยละ 10 ของผู้ทำร้ายตนเอง จะจบชีวิตลงด้วยการฆ่าตัวตายในเวลาต่อมา
การฆ่าตัวตายหรือพยายามฆ่าตัวตาย ยังเป็นปัญหาสาธารณสุขที่สำคัญของประเทศไทย แต่ละปีจะมีผู้เสียชีวิตจากการฆ่าตัวตายประมาณ 4,500-5,000 คน ซึ่งมากกว่าการฆ่ากันตาย ที่มีประมาณ ปีละ 3,000-3,800 ราย (สำนักนโยบายและยุทธศาสตร์, 2546) และถ้านับจำนวนผู้ที่ทำร้านตนเองทั้งหมด ทั้งที่เสียชีวิตและไม่เสียชีวิตจะพบว่ามีจำนวนรวมสูงถึง 25,000-27,000 รายต่อปี (อภิชัย มงคล และคณะ, 2546) ก่อให้เกิดความสูญเสียต่อครอบครัว สังคม และประเทศชาติอย่างมาก
หน่วงานที่ให้คำช่วยเหลือในการป้องกันการฆ่าตัวตาย
- กรมสุขภาพจิต กระทรวงสาธรณสุข
- สายด่วนสุขภาพจิต1323
- ศูนย์ป้องกันการฆ่าตัวตายระดับชาติ
- โครงการป้องกันผู้มีภาวะซึมเศร้า
- โครงการช่วยเหลือผู้ที่ เสี่ยงต่อการฆ่าตัวตาย
- สมาคมสะมาริตันส์   ป้องกันการฆ่าตัวตาย
สถาปัตยกรรมไทยประยุกต์
สถาปัตยกรรมไทยประยุกต์ เป็นรูปแบบหนึ่งของสถาปัตยกรรมไทยที่นำสถาปัตยกรรมไทยในอดีตมาร่วมใช้กับสถาปัตยกรรมสมัยใหม่
สถาปัตยกรรมไทยประเพณีแต่เดิมนั้นใช้เฉพาะกับอาคารของราชสำนักและอาคารทางศาสนา จึงมีข้อจำกัดในการนำมาใช้กับอาคารประเภทอื่น ๆ ของสังคมปัจจุบัน เช่น อาคารพาณิชยกรรม อาคารราชการ รวมทั้งอาคารศาล และอาคารรัฐสภา เป็นต้น ผนวกกับความต้องการสืบสานเอกลักษณ์ไทยให้เหมาะสมกับเทคโนโลยีการก่อสร้างและวัสดุก่อสร้างสมัยใหม่ นำมาสู่การประยุกต์รูปแบบสถาปัตยกรรมไทยในอดีตเป็นรูปแบบที่เรียกโดยเฉพาะว่า "สถาปัตยกรรมไทยประยุกต์"
ที่มา
สถาปัตยกรรมสมัยสมบูรณาญาสิทธิราชย์ เริ่มมีการสร้างสถาปัตยกรรมแบบผสมผสานระหว่างสถาปัตยกรรมแบบจารีตของสยามเข้ากับแบบตะวันตก ในสมัยพระบาทสมเด็จพระจุลจอมเกล้าเจ้าอยู่หัว เช่น วัดเบญจมบพิตรดุสิตวนารามราชวรวิหาร พระที่นั่งจักรีมหาปราสาท และพระอุโบสถวัดนิเวศธรรมประวัติราชวรวิหาร
ในสมัยพระบาทสมเด็จพระมงกุฎเกล้าเจ้าอยู่หัว มีการสร้างสถาปัตยกรรมไทยประยุกต์ ที่นําเอารูปแบบสถาปัตยกรรมแบบจารีตของไทยไปสวมทับ บนตึกอาคารที่มีการใช้สอยสมัยใหม่แบบตะวันตก เพื่อแสดงให้เห็นว่าชาติไทยไม่ใช่ชาติที่ป่าเถื่อน ควบคู่ไปกับการยืนยันว่ารูปแบบศิลปะแบบจารีตของสยามมีเอกลักษณ์ของตนเอง ตัวอย่างเช่น โรงเรียนมหาดเล็กหลวง (ต่อมาเป็น โรงเรียนวชิราวุธ)
ในสมัยจอมพล ป. พิบูลสงคราม ด้วยนโยบายรัฐนิยมโดยอาศัยสุนทรีภาพในการแสดงอำนาจทางการเมือง ได้มีการบัญชาให้กรมโยธาธิการซึ่งรับผิดชอบการออกแบบอาคารราชการทั้งหลาย ออกแบบอาคารที่ทำการกระทรวงต่าง ๆ ให้มีลักษณะความเป็นไทย โดยมีการใช้หลังคาทรงสูง ก่อสร้างด้วยวัสดุที่มีความคงทนถาวรอย่างคอนกรีต ลดรายละเอียดสถาปัตยกรรม โดยระหว่าง พ.ศ. 2490–2500 อาคารราชการและอาคารสาธารณะต่าง ๆ ของไทย ไม่ว่าจะเป็นศาลากลาง ศาลหลักเมือง มักออกแบบเป็นสถาปัตยกรรมไทยประยุกต์ มีลักษณะเป็นสถาปัตยกรรมไทยคอนกรีตประยุกต์แบบสกุลช่างพระพรหมพิจิตร (พรหม พรหมพิจิตร) สถาปนิกที่มีบทบาทอีกท่าน คือ หม่อมเจ้าสมัยเฉลิม กฤดากร สถาปัตยกรรมยุคนี้มักมีความคล้ายคลึงกันหมด กล่าวคือ มีผังรูปสี่เหลี่ยมผืนผ้าแนวยาว มักมีมุขอาคารยื่นออกมาตรงกลางของผังอาคารซึ่งเป็นทางเข้าหลัก และอาจยื่นออกเป็น 3 มุข มีองค์ประกอบสถาปัตยกรรมแบบจารีต เช่น การใช้เสาอิงประดับผนังอาคาร มีค้ำยันรับหลังคา ปั้นลมคอนกรีต เป็นต้น
ในช่วงพุทธทศวรรษ 2500–2520 สถาปนิกซึ่งสำเร็จการศึกษาจากต่างประเทศ และมีความรู้ความเข้าใจสถาปัตยกรรมไทยอย่างจำกัด เห็นว่าสถาปัตยกรรมไทยประยุกต์ไม่สอดคล้องกับยุคสมัยใหม่ ซึ่งในช่วงนั้นอิทธิพลของสถาปัตยกรรมสมัยใหม่ ที่กำลังแผ่เข้ามาผ่านระบบการศึกษาทางสถาปัตยกรรม จึงทำให้เริ่มมีการชะงักการใช้รูปแบบสถาปัตยกรรมไทยประยุกต์พร้อม ๆ กับความเสื่อมของลัทธิชาตินิยม
สถาปัตยกรรมไทยประยุกต์เห็นได้ชัดเจนมากขึ้นหลังเหตุการณ์วิกฤตการณ์การเงินในเอเชีย พ.ศ. 2540 การพัฒนาอสังหาริมทรัพย์ อาคารสํานักงาน ตึกสูง และห้างสรรพสินค้าขนาดใหญ่ได้รับผลกระทบโดยตรง จนเข้า พ.ศ. 2548 ที่ปัญหาทางเศรษฐกิจค่อย ๆ คลี่คลายลง แต่กลับเกิดสถาปัตยกรรมไทยในลักษณะร่วมสมัย เปิดโอกาสใหม่ให้กับการพัฒนางานสถาปัตยกรรมประเภทอื่น ๆ ในส่วนภูมิภาค อย่างสถาปัตยกรรมไทยประยุกต์
รูปแบบ
สันต์ สุวัจฉราภินันท์ แบ่งการประยุกต์สถาปัตยกรรมไทย ได้แก่ การนำสถาปัตยกรรมไทยในอดีตมาร่วมใช้กับสถาปัตยกรรมสมัยใหม่ การเลือกใช้สัญลักษณ์บางส่วน เป็นการนำบางส่วนของสถาปัตยกรรมมาใช้เป็นสัญลักษณ์ในการสื่อสารโดยเน้นการแสดงออกถึงความร่วมสมัยมากกว่า และการตึความใหม่ เป็นการนำสถาปัตยกรรมสมัยก่อนมาผ่านกระบวนการออกแบบวิธีการจนได้ผลลัพธ์ที่เป็นสถาปัตยกรรมสมัยใหม่ ที่เป็นการสื่อสารในรูปแบบที่ว่าง แสง เงา รูปทรง เป็นต้น
อย่างไรก็ดีสถาปัตยกรรมในอดีตมีขนบในเรื่องฐานานุศักดิ์ซึ่งถือปฏิบัติอย่างเคร่งครัด การนำมาประยุกต์อาจเกิดความไม่เหมาะสม องค์ประกอบสถาปัตยกรรมไทยไปใช้โดยรู้เท่าไม่ถึงการณ์ หรือรู้แล้วก็ดันทุรังจะทำเพื่อการต่อยอดทางธุรกิจ ตัวอย่างเช่น กุฎาคาร คือ บริเวณส่วนบนของอาคารที่มียอดแหลม ตามประเพณีจะยกย่องว่าเป็นของสูงสร้างสำหรับพระมหากษัตริย์โดยเฉพาะ หรือพระมหากษัตริย์โปรดเกล้าฯ ให้สร้างขึ้นเพื่อเป็นพุทธบูชาเท่านั้น
จิมมี่ คาร์รัทเธอร์
จิมมี่ คาร์รัทเธอร์ (Jimmy Carruthers) นักมวยสากลชาวออสเตรเลีย เป็นแชมป์โลกคนแรกของออสเตรเลีย เกิดเมื่อ 5 กรกฎาคม พ.ศ. 2472 มีชื่อจริงว่า เจมส์ วิลเลี่ยม คาร์รัทเธอร์ (James William Carruthers) มีสถิติการชก 25 ครั้ง ชนะ 21 (น็อค 13) แพ้ 4
ประวัติ
ชีวิตครอบครัว คารัทเธอร์แต่งงานกับมาเรีย และมีลูก 4 คน ในช่วง พ.ศ. 2493 คารัทเธอร์มีโรงแรมเป็นของตนเองในซิดนีย์ หลังจากนั้น ได้ทำธุรกิจมากมาย รวมทั้งบาร์มังสวิรัติและน้ำผลไม้ในซิดนีย์ จิมมี่ คารัทเธอร์เสียชีวิตด้วยมะเร็งปอดและโรคพาร์คินสัน เมื่อ 15 สิงหาคม พ.ศ. 2533 รวมอายุได้ 61 ปี
ปูน
ปูน เป็นวัสดุเม็ดละเอียดของหินปูน เปลือกหอย หรือแร่ธาตุอื่น ที่มีลักษณะเป็นผง หรือฝุ่น เมื่อถูกน้ำจะมีลักษณะหนืด เหนียว สามารถปั้นได้ เมื่อแห้งจะแข็งตัวจับเป็นก้อนแข็ง
เอเชียนคัพ 2019 กลุ่มดี
กลุ่มดีของเอเชียนคัพ 2019 ลงเล่นตั้งแต่วันที่ 7 ถึง 16 มกราคม ค.ศ. 2019 กลุ่มนี้ประกอบไปด้วยอิหร่าน, อิรัก, เวียดนาม, และ เยเมน. ทีมที่ดีที่สุด 2 ทีม อาจพร้อมด้วยทีมอันดับที่ 3 (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย.
นัด
เวลาที่ระบุไว้คือเวลามาตรฐานอ่าว (UTC+4)
หน่วยข่าวกรองลับ
หน่วยข่าวกรองลับ (Secret Intelligence Service) ย่อว่า เอสไอเอส (SIS) และยังเรียกว่า เอ็มไอ 6 (MI6) เป็นหน่วยสืบราชการลับของรัฐบาลสหราชอาณาจักร มีหน้าที่หลักเป็นการรวบรวมและวิเคราะห์ข่าวกรองจากมนุษย์ (human intelligence) ในต่างแดนและด้วยวิธีการลับ เพื่อส่งเสริมความมั่นคงแห่งชาติของสหราชอาณาจักร เอสไอเอสเป็นส่วนหนึ่งของประชาคมข่าวกรองของสหราชอาณาจักร และหัวหน้าของเอสไอเอสต้องรายงานตรงต่อรัฐมนตรีว่าการกระทรวงต่างประเทศของสหราชอาณาจักร
เอสไอเอสก่อตั้งขึ้นใน ค.ศ. 1909 เป็นแผนกหนึ่งของสำนักงานราชการลับ (Secret Service Bureau) โดยมีความชำนัญพิเศษในด้านข่าวกรองต่างประเทศ และเจริญก้าวหน้าอย่างเด่นชัดในช่วงสงครามโลกครั้งที่หนึ่ง ก่อนจะเปลี่ยนมาเป็นชื่อปัจจุบันอย่างเป็นทางการในราว ค.ศ. 1920 ส่วนชื่อ "เอ็มไอ 6" นั้น ย่อมาจาก "Military Intelligence, Section 6" (ข่าวกรองทหาร แผนก 6) เกิดขึ้นในช่วงสงครามโลกครั้งที่สอง เพื่อใช้เป็นชื่อเรียกเพื่อความสะดวก เพราะเวลานั้น หน่วยงานนี้มีชื่อเรียกหลายชื่อ ชื่อ "เอ็มไอ 6" นี้ยังใช้กันมาจนถึงปัจจุบัน อย่างไรก็ดี การมีอยู่ของเอสไอเอสไม่เป็นที่รับรองอย่างเป็นทางการจนกระทั่ง ค.ศ. 1994 ซึ่งมีการเสนอพระราชบัญญัติราชการข่าวกรอง ค.ศ. 1994 (Intelligence Services Act) หรือไอเอสเอ (ISA) ต่อรัฐสภา เพื่อวางรากฐานให้แก่หน่วยงานนี้เป็นครั้งแรก ปัจจุบัน เอสไอเอสอยู่ในการกำกับดูแลของคณะตุลาการอำนาจสืบสวน (Investigatory Powers Tribunal) กับคณะกรรมาธิการข่าวกรองและความมั่นคงของรัฐสภา (Parliamentary Intelligence and Security Committee) และตั้งแต่ปี ค.ศ. 1995 เอสไอเอสมีสำนักงานใหญ่อยู่ที่ตึกเอสไอเอสในลอนดอน ตรงฝั่งใต้ของแม่น้ำเทมส์
บทบาทที่สำคัญกว่าบทบาทอื่นของเอสไอเอส ตามที่มีระบุไว้ คือ การต่อต้านการก่อการร้าย การต่อต้านการแพร่กระจายของอาวุธร้ายแรง การให้ข่าวกรองเพื่อสนับสนุนความมั่นคงปลอดภัยไซเบอร์ และการสนับสนุนเสถียรภาพในต่างแดนเพื่อทำลายการก่อการร้ายและอาชญากรรมอื่น ๆ แต่เอสไอเอสต่างจากหน่วยงานพี่น้อง ซึ่งได้แก่ หน่วยความมั่นคง (Security Service: MI5) และกองบัญชาการสื่อสารของรัฐบาล (Government Communications Headquarters: GCHQ) ตรงที่เอสไอเอสทำงานเฉพาะที่เกี่ยวกับการประมวลข่าวกรองจากต่างประเทศ พระราชบัญญัติไอเอสเอกำหนดให้เอสไอเอสปฏิบัติการต่อบุคคลที่อยู่นอกเกาะบริติชเท่านั้น การดำเนินการบางอย่างของเอสไอเอสนับแต่คริสต์ทศวรรษ 2000 เป็นต้นมา ก่อให้เกิดความขัดแย้งอย่างมีนัยสำคัญ เช่น ในประเด็นที่ถูกกล่าวหาว่า มีส่วนรู้เห็นในการทรมานและลักพาตัวบุคคล
แต็นแอ็น
แต็นแอ็น (Ten'edn, Teanean), ม็อส (Mos) หรือ โตงะ (Tonga') เป็นภาษาที่มีผู้พูดในไทยและมาเลเซียราว 300 คน (พ.ศ. 2543) ส่วนใหญ่อยู่ในภาคใต้ของประเทศไทย ส่วนในมาเลเซียอยู่ทางตะวันออกเฉียงเหนือของกากี เป็นภาษาที่ใกล้สูญ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัสเลียน สาขาย่อยอัสเลียนเหนือ
ลุมปียา
ในประเทศอินโดนีเซีย ลุมปียาเป็นอาหารว่างโปรด และเป็นที่รู้จักในฐานะอาหารหาบเร่ริมถนนในประเทศ ส่วนประเทศฟิลิปปินส์ ลุมปียาเป็นหนึ่งในอาหารทั่วไปที่เสิร์ฟในงานรวมตัวและงานเฉลิมฉลอง
พินอคคิโอ (ภาพยนตร์ พ.ศ. 2483)
พินอคคิโอ (Pinocchio) เป็นภาพยนตร์แอนิเมชันอเมริกันแนวละครเพลงและแฟนตาซี ฉายเมื่อ ค.ศ. 1940 สร้างโดย วอลต์ดิสนีย์โปรดักชันส์ จากนวนิยายเด็กอิตาลีเมื่อ ค.ศ. 1883 เรื่อง ปิน็อกกีโอ โดย การ์โล กอลโลดี พินอคคิโอ เป็นภาพยนตร์แอนิเมชันเรื่องที่สองที่สร้างโดยดิสนีย์ โดยสร้างหลังจาก สโนว์ไวท์กับคนแคระทั้งเจ็ด (1937) ประสบความสำเร็จ
ภาพยนตร์ดัดแปลงโดยศิลปินสตอรีบอร์ดหลายคนจากหนังสือของกอลโลดี การสร้างภาพยนตร์ได้รับการดูแลโดย เบน ชาร์ปสตีนและแฮมิลตัน ลุสค์ และฉากต่าง ๆ ในภาพยนตร์กำกับโดย นอร์แมน เฟอร์กูสัน, ที. ฮี, วิลเฟรด แจ็กสัน, แจ็ก คินนีย์และบิล รอเบิร์ตส์ พินอคคิโอ เป็นความสำเร็จที่แปลกใหม่ในด้านแอนิเมชันเอฟเฟกต์ มีการเคลื่อนไหวที่สมจริงของยานพาหนะ, เครื่องจักรและองค์ประกอบทางธรรมชาติ เช่น ฝน, ฟ้าผ่า, ควัน, เงาและน้ำ พินอคคิโอ ฉายในโรงภาพยนตร์โดย อาร์เคโอเรดิโอพิกเชอส์ เมื่อวันที่ 23 กุมภาพันธ์ ค.ศ. 1940